नौ जून को प्रत्याशियों को चुनाव चिह्न आवंटित किए जाएंगे। 19 जून को सुबह आठ से शाम पांच बजे तक मतदान होगा। 21 जून को सुबह आठ बजे से मतगणना होगी और इसकी समाप्ति के बाद परिणाम घोषित किए जाएंगे। अधिसूचना के मुताबिक ग्राम पंचायत प्रधान व सदस्य, क्षेत्र पंचायत सदस्य और जिला पंचायत सदस्य पदों के लिए नामांकन दाखिल करने से जांच, नामवापसी, चुनाव चिह्न आवंटन, मगतणना संबंधी कार्य क्षेत्र पंचायत मुख्यालयों में होंगे। जिला पंचायत सदस्यों पदों के निर्वाचन परिणाम जिला पंचायत मुख्यालय पर घोषित होंगे, जबकि बाकी की घोषणा क्षेत्र पंचायत मुख्यालयों पर की जाएगी।